Lontoo
Lontoo () on Yhdistyneen kuningaskunnan ja Englannin pääkaupunki. Lontoon asukasluvun määrittely on melko monimutkaista ja riippuu siitä, miten kaupunki määritellään. Lontoon virallisen alueen (Lontoon City ja 32 Lontoon piiriä) väkiluku on noin 9 miljoonaa ihmistä. Lontoon kaupunki/urbaanialueella (Larger Urban Zone) asuu noin 11 905 500 ihmistä, kun taas Lontoon metropolialueella (London Metropolitan Area) asuu arviolta 15 010 295 ihmistä, mutta Greater London Authorityn mukaan metropolialueella asuu noin 21 miljoonaa ihmistä.
Lontoon kaupunginvaltuusto
Lontoon kaupunginvaltuusto () on vaaleilla valittu elin, joka toimii yhdessä pormestarin kanssa johtaman Suur-Lontoon yleishallintoviranomaisen kanssa. Valtuuston 25 edustajaa valitaan neljän vuoden välein. Vuodesta 2012 lähtien suurin puolue on työväenpuolue 12 paikalla ja toiseksi suurin konservatiivipuolue 9 paikalla. Liberaalidemokraateilla ja vihreillä on kaksi paikkaa kullakin.